# Ануминас

### от Уикипедия, свободната енциклопедия

Местоположение на Ануминас

Във фантастичния свят на британския писател Джон Роналд Руел Толкин Ануминас (Annúminas) е град в Средната земя. Името на града може да се преведе като Западна кула или Кула на залеза.

Градът е столица на Арнор и е разположен на брега на езерото Евендим, в северната част на Ериадор. Ануминас е основан от Елендил близо до мястото, от което от езерото извира река Барандуин. Градът съществува близо 1000 години като през ранните години на Арнор той е един от славните човешки градове на Средната земя. През времето, когато Ануминас е столица на Арнор, там се съхранява един от трите палантира на Северното кралство. Постепенно населението на града намалява, което принуждава краля на Арнор да се премести в Форност.

По време на Войната на пръстена в края на Третата епоха на Средната земя, Ануминас е в руини от повече от 2000 години. В бележките на Джон Толкин се намеква, че градът е възстановен и превърнат в столица на Обединеното кралство на хората в началото на Четвъртата епоха на Средната земя от крал Елесар (Арагорн).

| В Портал Фентъзи можете да намерите още много страници за фентъзи.

Взето от „http://bg.wikipedia.org../../../%D0%B0/%D0%BD/%D1%83/%D0%90%D0%BD%D1%83%D0%BC%D0%B8%D0%BD%D0%B0%D1%81.html“.

Категории: Места от Средната земя

##### Views

- Статия
- Беседа
- Текуща версия

##### Търсене

##### На други езици

- English
- Español
- Français
- Italiano
- Nederlands
- ‪Norsk (bokmål)‬
- Polski
- Svenska